Dana Ashbrook

Dana Vernon Ashbrook (født 1967) er en amerikansk skuespiller kjent fra den amerikanske tv-serien Twin Peaks.

Biografi 

Ashbrook ble født i San Diego, California. Hans mor er lærer og hans far direktør ved et departement for drama på collage. Han er bror til forfatteren Taylor Ashbrook og skuespillerinnen Daphne Ashbrook.

Ashbrook filmdebuterte 11 år gammel i en liten birolle i skrekkomedien Attack of the Killer Tomatoes (1978). Han har siden hatt sentrale roller i filmer som blant annet Return of the Living Dead Part II (1988), Waxwork (1988), Girlfriend from Hell (1990), Angels Don't Sleep Here (2001), The Last Place on Earth (2002) og The Aggression Scale (2012).  

Han tv-debuterte i 1986 i en gjesteopptreden i dektetivserien Cagney & Lacey. I 1990 fikk han rollen som Bobby Briggs i tv-serien Twin Peaks. Han gjentok rollen i oppfølgerfilmen Twin Peaks: Fire Walk with Me og i tredje sesong av serien (2017). I 1997 fikk han hovedrollen som Gary McDermott i den kortlivede tv-serien Crisis Center. I perioden 2002–2003 hadde han rollen som Rich Rinaldi i tv-serien Dawson's Creek og i 2007 som Tony i den amerikanske krigsdramaserien The Kill Point. Han har også hatt gjesteopptredener i flere kjente serier samt medvirker i flere tv-filmer, deriblant Bonnie & Clyde: The True Story (1992) og W.E.I.R.D. World (1995).

Filmografi

Eksterne lenker 
 

Personer fra San Diego
Twin Peaks-skuespillere
Skuespillere fra USA